# Футбол буенча Төркия чемпионаты

Төркия футбол суперлигасы (төр. Spor Toto Süper Lig) — Төркия футболының иң көчле дивизионы. Гадәттә ярышларда 18 клуб катнаша, әмма 2020/2021 сезонда COVID-19 коронавирус пандемиясе аркасында аларның саны 21кә җиткән. Һәр сезоннан соң соңгы өч урынны алган клублар беренче лигага күчә, ә аларның урыннарын беренче лиганың иң көчле ике командасы һәм Беренче лига плей-оффында җиңүче команда ала.

# Футбол буенча Төркия чемпионаты
## Тарих

Лига 1959 елда Истанбул, Әнкара һәм Измир төбәк лигаларын берләштерү нәтиҗәсендә оештырыла, беренче сезон Милли лига дип атала. Һәр яңа сезон август ахырында башлана һәм декабрьдән гыйнвар аена кадәр кышкы тәнәфес белән май аенда тәмамлана. Чемпионат 2 әйләнештә уздырыла, һәр команда бер-берсе белән өйдә һәм кунакта уйный. Чемпион һәм вице-чемпион УЕФА Чемпионнар лигасында уйнау хокукын ала, ә бакыр призер һәм 4 нче урынны алган команда УЕФА Европа лигасында уйный. 2005 елдан, «Turkcell» мобиль элемтә компаниясе белән спонсорлык килешүе нигезендә, лига «Türkcell SuperLig» дип атала. 2010 елның 12 августында, «Spor Toto» букмекерлык компаниясе белән 5 еллык спонсорлык контракты төзелү сәбәпле, лига «Spor Toto Süper Lig» дигән рәсми исем ала.
Сезон август аеннан май аена кадәр дәвам итә, һәр клуб ике тапкыр калган клублар белән очраша: бер тапкыр үз кырында һәм бер тапкыр көндәш команда кырында, шул ук вакытта һәр команда 2 тур үткәрә. Шулай итеп, 18 клуб өчен Суперлига сезоны 34 матчтан тора. Матчта җиңү өчен команда өч очко ала, тигез исәпкә — бер очко. Җиңелгән очракта команда очколар алмый. Һәр сезон тәмамлангач, барысыннан да күбрәк очко җыйган клуб чемпион титулын ала. Очколар тигез булган очракта титул туплар аермасы буенча бирелә, туплар аермасы тигез булганда — кертелгән голлар буенча. Сезон нәтиҗәләре буенча иң аз очко җыйган өч команда Беренче лигага чыга, ә аннан, Суперлигага өч команда чыга.

# Футбол буенча Төркия чемпионаты
## Тарих
### Еврокубокларга квалификация

Һәр сезон нәтиҗәләре буенча ике иң яхшы команда УЕФА Чемпионнар лигасында катнашу өчен квалификацияләнә. 2021 елга УЕФА коэффициентлары таблицасында позиция нигезендә (13 урын), клуб-чемпион плей-офф раундыннан, ә икенче урынны алган команда икенче квалификация раундыннан башлый. Өченче урынны алган команда УЕФА Европа лигасы плей-офф раундыннан башлый. Дүртенче һәм бишенче урыннарны алган клублар Конференцияләр лигасында катнашачак.

# Футбол буенча Төркия чемпионаты
## Тарих
### Сезон

* Иң күп җиңү яулаган: «Галатасарай» (22 тапкыр);
* Иң зур җиңүләр: 1989/1990 еллар сезоны — «Бешикташ» — «Адана Демирспор» (10-0);
* Оттырышсыз серия: «Бешикташ» (48 матч).

# Футбол буенча Төркия чемпионаты
## Иганәчеләр

* 2005-2010: Turkcell (Turkcell Süper Lig)
* 2007 — хәзерге вакыт: Spor Toto (Spor Toto Süper Lig)
| Клуб | Чемпионнар | Җиңү елы |
| «Галатасарай» | 22 | 1962, 1963, 1969, 1971, 1972, 1973, 1987, 1988, 1993, 1994, 1997, 1998, 1999, 2000, 2002, 2006, 2008, 2012, 2013, 2015, 2018, 2019 |
| «Фенербахче» | 19 | 1959, 1961, 1964, 1965, 1968, 1970, 1974, 1975, 1978, 1983, 1985, 1989, 1996, 2001, 2004, 2005, 2007, 2011, 2014 |
| «Бешикташ» | 16 | 1957, 1958, 1960, 1966, 1967, 1982, 1986, 1990, 1991, 1992, 1995, 2003, 2009, 2016, 2017, 2021 |
| «Трабзонспор» | 6 | 1976, 1977, 1979, 1980, 1981, 1984 |
| «Истанбул Башакшехир» | 1 | 2020 |
| «Бурсаспор» | 1 | 2010 |

# Футбол буенча Төркия чемпионаты
## Рекордлар
### Сезон

* Иң озын сезон — 1962/63 (42 матч)

# Футбол буенча Төркия чемпионаты
## Рекордлар
### Команда

* Наибольшее количество чемпионств: «Галатасарай» (22 тапкыр)
* Иң зур җиңүләр: 1989/1990 еллар сезоны — «Бешикташ» — «Адана Демирспор» (10-0);
* Оттырышсыз серия: «Бешикташ» (48 матч)